OpenLLM-France/wikimedia huggingface dataset:
# Huracà Linda (1977)

L'Huracà Linda va ser l'huracà més fort mai enregistrat a l'est de l'oceà Pacífic. Format a partir d'una ona tropical el 9 de setembre de 1997, s'anà intensificant fins que va assolir la categoria d'huracà a les 36 hores de la seva formació. S'intensificà ràpidament, assolint vents de fins a 1298 km/h i una pressió central calculada de 902 mil·libars. Estava previst que l'huracà es desplacés cap al sud de Califòrnia, però en comptes d'això, l'huracà es va dirigir mar endins i va dissipar-se el 17 de setembre. Va ser el quinzè cicló tropical, la tretzena tempesta en ser anomenada, el setè huracà i el cinquè major huracà de la temporada d'huracans del Pacífic de l'any 1997.
Mentre s'apropava a la màxima va passar a prop de l'illa de Socorro on va avariar instruments meteorològics. L'huracà va produir ones altes al llarg del la costa del sud-oest de Mèxic, forçant el tancament de cinc ports. Si hagués arribat a Califòrnia del sud com s'havia pronosticat, hauria estat la tempesta més forta des de 1939. Encara que no va copejar l'estat, l'huracà va produir pluviositat a la regió, causant esllavissades de fang i inundant en el la zona salvatge de San Gorgonio; dues cases van ser destruïdes i 77 altres malmeses, i danys per 3.2$ milions (1997 USD, 4.3$ milions 2008 USD). Malgrat la intensitat, el nom no va ser retirat.

## Referències

* ↑ Max Mayfield. «Hurricane Linda Tropical cicló Report». National Hurricane Center, 25-10-1997. [Consulta: 25 desembre 2008].
# Parma (Ohio)

Parma és una ciutat ubicada al Comtat de Cuyahoga a Ohio, Estats Units d'Amèrica, de 80.009 habitants segons el cens de l'any 2006 i amb una densitat de 1547,56 per km². L'actual alcalde és Dean DePiero.

## Enllaços externs

* Ciutat de Parma (anglès)
* Cambra de Comerç de Parma (anglès)
# Parma alboscapularis

Parma alboscapularis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 22 cm de longitud total.

## Distribució geogràfica

Es troba al nord de Nova Zelanda i a les Illes Kermadec.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pasos (pel·lícula)

Pasos és una pel·lícula espanyola dramàtica de 2005 dirigida per Federico Luppi i protagonitzada per Alberto Jiménez, Ana Fernández, Eva Cobo, Fabián Vena, Ginés García Millán i Susana Hornos.
Aquesta és la primera pel·lícula que va dirigir Luppi, i va ser escrita per Susana Hornos, qui va ser esposa de Luppi. Després de passar per diverses productores, finalment es va rodar al gener i febrer de 2004 i va arribar als cinemes al juny de 2005. Els exteriors es van rodar a Nájera, Logronyo i Fuenmayor.

## Sinopsi

En una ciutat de províncies d'Espanya de finals de febrer de 1981, tres joves matrimonis celebren el fracàs del cop d'estat del 23 de febrer de 1981. A partir d'aquí es pretén mostrar el retrat de tota una generació que va somniar ser feliç, s'ha d'enfrontar a noves situacions que els portaran per camins diferents.

## Repartiment

* Alberto Jiménez... José
* Ana Fernández... Silvia
* Eva Cobo... Beatriz
* Fabián Vena... Javier
* Ginés García Millán... Francisco
* Susana Hornos... Ana
* Jordi Dauder... Pedro
* Pilar Rodríguez... Julia
* Lucía Zorzano... Cristina
* Federico Luppi... Amic de José

## Recepció

Fou estrenada al VIII Festival de Màlaga de 2005, on optava a la Bisnaga d'Or. Les actrius Ana Fernández i Susana Hornos es van alçar amb els premis a Millor Actriu en el Festival Iberoamericà de Villaverde i a Actriu Revelació al Festival de Cinema d'Espanya de Tolosa de Llenguadoc respectivament.

## Referències

* ↑ Los actores de la película 'Pasos' de Federico Luppi denuncian que la productora no les ha pagado, El Mundo, 20 de juny de 2005
* ↑ «Cine: vasquitos y nesquitas». España - Periódico cnt. Arxivat de l'original el 8 d'octubre de 2009.
* ↑ Federico Luppi comienza a dirigir ´Pasos´, su primera película, Diario de Córdoba, 26 de gener de 2004
* ↑ Pasos a Fotogramas
* ↑ Federico Luppi presentara su opera prima en Festival de Malaga, La Hora, 22 de març de 2005
* ↑ Federico Luppi ambienta en la transición su película 'Pasos', El País, 27 d'abril de 2005
* ↑ Triunfo de Roma en Cinespaña, Cineuropa, 17 d'octubre de 2005

## Enllaços externs

* Tràiler de la pel·lícula a YouTube
# Ievgueni Vutxétitx

Ievgeni Víktorovitx Vutxétitx, rus: Евгений Викторович Вучетич, (Iekaterinoslav, 28 de desembre de 1908 - Moscou, 12 d'abril de 1974) va ser un escultor soviètic. Va ser vicepresident de l'Acadèmia de les Arts de l'URSS.
Va participar en la Gran Guerra Patriòtica contra el Tercer Reich, amb rang de coronel. Durant la batalla de Stalingrad s'afilià al Partit Comunista.
És conegut principalment per les seves obres monumentals, com l'estàtua La Mare Pàtria us crida!, amb 85 metres d'alçada, considerada com una de les més altes del món, en commemoració de la batalla de Stalingrad al turó Mamaiev Kurgan de Volgograd. També va realitzar l'estàtua del Soldat Alliberador de l'Estàtua del Soldat Alliberador del parc Treptower de Berlín, amb vistes al Cementiri de l'Exèrcit Roig. El soldat està representat protegint amb el seu braç esquerre a un nen i amb el dret sosté una espasa que simbolitza la victòria, la qual està sobre una esvàstica nazi destruïda. Es tracta d'una escultura de 12 metres d'alçada i té un pes de 70 tones.
També va ser responsable de moltes estàtues de Lenin, així com de diversos dignataris soviètics més i d'escultures patriòtiques (incloent la Mare Pàtria de Kíev.
Va ser nomenat Heroi del Treball Socialista (1967), Artista del Poble de l'URSS (1959), va guanyar en 5 ocasions el Premi Stalin (1946-1950), el Premi Lenin (1970), dos ordes de Lenin i l'orde de la Guerra Patriòtica de 2a classe.

## Obres

* Estàtua del Soldat Alliberador al parc Treptower de Berlín (1946)
* Les espases en arades del parc de l'edifici de l'ONU (1957)
* La Mare Pàtria us crida!, Stalingrad (1963-1967)
* Monument a Dzerjinski, Moscou (1958)
* Mare Pàtria de Kíev (1981)

## Enllaços externs

* Obres de Vutxetitx
# Hesiqui de Salona

Hesiqui (en llatí Hesychius, en grec antic Ἡσύχιος) fou bisbe de Salona a Dalmàcia, que va florir al començament del segle v i va mantenir una intensa amistat amb Agustí d'Hipona i amb Joan Crisòstom. Es conserva també una carta que li va dirigir el papa Zòsim I el 418. I una epístola escrita per Hesiqui dirigida a Agustí.

## Referències

* ↑ Hesychius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 445
# Hylodes lateristrigatus

Hylodes lateristrigatus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Narvaes, P. & Gonçalves da Cruz, C.A. 2004. Hylodes lateristrigatus. Llista Vermella d'Espècies Amenaçades de la UICN 2006. Consulta: 16 de gener de 2008.
# Hylodes charadranaetes

Hylodes charadranaetes és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Gonçalves da Cruz, C.A. & Nascimento, L.B. 2004. Hylodes charadranaetes. Llista Vermella d'Espècies Amenaçades de la UICN 2006. Consulta: 16 de gener de 2008.
# Palimpsest

Un palimpsest és un document antic reutilitzat.
A l'edat mitjana, els suports per a escriure (pergamins, bàsicament) eren cars i difícils de trobar. Per aquesta raó, quan es considerava que ja no calia el document, s'esborraven, rascant el pergamí fins a treure'n la tinta, i s'hi tornava a escriure al damunt.
Com que el procés d'esborrar era difícil i pesat, de vegades no es completava adequadament, sigui perquè es deixaven parts sense esborrar, sigui perquè quedaven restes del text antic que encara es poden llegir. Per aquest motiu, és possible que, encara que no es pugui saber el contingut exacte, es pugui identificar el tipus de document que era (una llista d'inventari, per exemple) o fins i tot reconstruir-lo si el text és conegut per altres fonts (per exemple, un passatge de la Bíblia). Aquest cas és especialment interessant per a historiadors, filòlegs i altres erudits, ja que permet accedir a documentació antiga sovint desconeguda.

## Bibliografia

* Escobar, Ángel. El palimpsesto grecolatino como fenómeno librario y textual ( PDF) (en castellà), 2006.
# Panthera onca arizonensis

Panthera onca arizonensis és una subespècie del jaguar (Panthera onca). Es trobava des del sud-oest dels Estats Units (Arizona i Nou Mèxic) fins a Sonora (nord-oest de Mèxic). A Arizona va arribar a viure al Gran Canyó del riu Colorado i, fins i tot, alguns exemplars van penetrar a Califòrnia (el darrer registre tingué lloc a Palm Springs el 1860).
Els dos últims exemplars d'aquesta subespècie havien estat exterminats a Arizona en els anys 1971 i 1986. No obstant això, alguns jaguars van ser vistos recentment a Arizona, com «El Jefe».

## Referències

* ↑ Mammal Species of the World (anglès)
* 1 2 animalesextincion.es Arxivat 2011-04-26 a Wayback Machine. (castellà)
* ↑ Arizona Game and Fish Department «Game and Fish confirms report of jaguar in southern Arizona». Arizona Game and Fish Department Mitjana web page, 21-11-2011 [Consulta: 25 març 2016].
* ↑ Ames, John. «Jaguar seen on Fort Huachuca trail camera». Raycom Mitjana, 07-12-2016. [Consulta: 9 desembre 2016].
* ↑ «Rare jaguar sighting in Arizona, 60 milers north of Mexican border». Newsweek, 02-03-2017 [Consulta: 3 març 2017].

## Vegeu també

* Panthera onca centralis
# Panteó dels Pares Claretians

El Panteó dels Pares Claretians és una tomba historicista de Cervera (Segarra) protegida com a Bé Cultural d'Interès Local.

## Descripció

Situada al cementiri municipal de Cervera. Edifici d'estil neoromànic que és capella i panteó, presenta planta centralitzada amb una cúpula traduïda exteriorment en forma de cimbori. L'entrada a la capella és una porta d'arc de mig punt flanquejada per pilastres i dues columnes amb sengles capitells decorats amb motius vegetals i amb un timpà amb una imatge esculpida del Sagrat Cor de Maria. L'emmarcament de la porta d'accés està realitzat en pedra, que contrasta amb el parament arrebossat dels murs i les franges verticals, a manera de lesenes o bandes llombardes, realitzades en pedra del país.

## Història

L'antiga capella del cementiri estava situada al final del corredor central, a la paret del fons. Fou enderrocada l'any 1937, quan es va realitzar una gran ampliació del cementiri vell. En aquest nou espai s'hi construí, per subscripció popular el panteó dels pares missioners de l'Immaculat cor de Maria, els claretians assassinats a Cervera durant la Guera Civil.

## Referències

* 1 2 «Panteó dels Pares Claretians». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2021].
# Paso Pereira

Paso Pereira és una petita localitat de l'Uruguai, ubicada a l'oest del departament de Cerro Largo, limítrof amb Tacuarembó. Té una població aproximada de 298 habitants, segons les dades del cens del 2004.
Es troba a 78 metres sobre el nivell del mar.

## Referències

* ↑ (anglès) Mapa, localització, clima i altres dades
# Paso Robles

Paso Robles és una població dels Estats Units a l'estat de Califòrnia. Segons el cens del 01/01/2010 tenia 30.072 habitants.

## Demografia

Segons el cens del 2000, Paso Robles tenia 24.297 habitants, 8.556 habitatges, i 6.040 famílies. La densitat de població era de 541,3 habitants/km².
Dels 8.556 habitatges en un 37,4% hi vivien nens de menys de 18 anys, en un 53,4% hi vivien parelles casades, en un 12,5% dones solteres, i en un 29,4% no eren unitats familiars. En el 23,7% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,23.
Per edats la població es repartia de la següent manera: un 29,8% tenia menys de 18 anys, un 10,5% entre 18 i 24, un 27,7% entre 25 i 44, un 18,6% de 45 a 60 i un 13,4% 65 anys o més.
L'edat mediana era de 33 anys. Per cada 100 dones de 18 o més anys hi havia 97,6 homes.
La renda mediana per habitatge era de 39.217 $ i la renda mediana per família de 44.322 $. Els homes tenien una renda mediana de 35.514 $ mentre que les dones 24.058 $. La renda per capita de la població era de 17.974 $. Entorn del 10,7% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paso Robles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Paso Robles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Paso Carrasco

Paso Carrasco és un municipi de l'Uruguai ubicat al sud del departament de Canelones.

## Geografia

Paso Carrasco es troba al sud del departament de Canelones, dins el sector 37. Limita al sud-est amb Barra de Carrasco, a l'est amb Parque Carrasco, i al nord amb el departament de Montevideo i l'Aeroport Internacional de Carrasco. El rierol Carrasco, a l'oest i sud-oest, forma el límit amb Montevideo i els seus barris de Carrasco Norte i Carrasco.

## Població

Segons les dades del cens de 2004, Paso Carrasco tenia una població aproximada de 15.028 habitants.

## Govern

L'alcalde de Paso Carrasco és Luis Martínez.

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 25 d'abril de 2011
* ↑ "Municipis de l'Uruguai" al lloc web del Congrés dels Intendents (CI) Arxivat 2012-03-08 a Wayback Machine. (castellà)

## Enllaços externs

* Mapa de Paso Carrasco Arxivat 2012-05-18 a Wayback Machine. (PDF; 169 kB)
# Ili

«Ili» té aquests significats:
* Toponímia:
** Riu Ili, riu del nord-est de la Xina a la regió autònoma de Xinjiang Uigur
** Regió de l'Ili
** Prefectura autònoma d'Ili Kazakh, regió autònoma dins la regió autònoma de Xinjiang Uigur (Xina)
** Ili-Altai, efímer estat rus blanc
* Anatomia:
** Ili (os).
** Ili (intestí), secció final de l'intestí prim
* Medicina:
** Ili (trastorn), trastorn de motilitat intestinal
Viccionari
# Infrared Space Observatory

El Infrared Space Observatory (ISO) va ser un telescopi espacial per a la llum d'infraroig dissenyat i operat per l'Agència Espacial Europea (ESA), en cooperació amb ISAS (part de la JAXA fins al 2003) i la NASA. L'ISO va ser dissenyat per estudiar la llum d'infraroig en longituds d'ones de 2,5 a 240 micròmetres.
Aquesta missió amb cost 480,1 milions d'euros va ser llançat el 17 de novembre de 1995 des de la plataforma de llançament ELA-2 al Centre Espacial Guaianès a prop de Kourou a la Guaiana Francesa. El vehicle de llançament, un coet Ariane 44P, va situar l'ISO amb èxit en òrbita geocèntrica altament el·líptica, completant una revolució al voltant de la Terra cada 24 hores. El mirall primari del seu telescopi Ritchey-Chrétien mesurava 60 cm de diàmetre i era refrigerat amb 1,7 Kelvin mitjançant superfluid d'heli. El satèl·lit ISO contenia quatre instruments que va permetre fotografiar i fotometritzar des de 2,5 a 240 micròmetres i realitzar espectroscopia de 2,5 a 196,8 micròmetres.

## Referències

* 1 2 «ESA's Infrared Space Observatory (ISO)». ESA – European Space Agency. [Consulta: 15 agost 2021].

## Enllaços externs

* Web oficial
* ISO overview
* http://sci.esa.int/iso/
Agència Espacial Europea :
# Partit Republicà Laborista

Partit Republicà Laborista (Republican Labour Party) fou un partit polític d'Irlanda del Nord fundat el 1964 per dos diputats, Herry Diamond, del Partit Republicà Socialista, i Gerry Fitt, del Partit Laborista Irlandès, diputat a les eleccions al Parlament del Regne Unit de 1966 i 1970. L'agost de 1970 Fitt i la major part del partit s'integraren en el SDLP. La resta, dirigit per Paddy Kennedy, va assolir presentar-se a les eleccions generals d'Irlanda del Nord de 1973 i a les locals de 1973, però degut als mals resultats es va dissoldre.
# Partit Republicà Liberal Demòcrata

Partit Republicà Liberal Demòcrata, fou un partit polític espanyol creat a l'instaurar-se la Segona República en 1931, com continuació del Partido Reformista prèviament existent des de 1912. Aquesta formació minoritària, fundada i liderada per Melquíades Álvarez, va obtenir 4 escons a les eleccions generals espanyoles de 1931 (a Madrid, Salamanca, València i Logronyo) es va situar en el centredreta de l'espectre polític de la Segona República, i va participar en els governs republicans d'aquesta tendència del període 1933-1935.
A Catalunya es constituí a l'abril del 1934 amb el nom de Partido Republicano Liberal Democrático i fou presidit per Tomás de Lacalle Abarca.
Un dels seus més significats militants, el metge d'Oviedo Alfredo Martínez García-Arguëlles, Ministre de Treball en 1935, va ser assassinat a la porta de la seva casa al març de 1936. Melquíades Álvarez, en la seva qualitat de Degà del Col·legi d'Advocats de Madrid, va exercir com a lletrat defensor de José Antonio Primo de Rivera, també advocat, quan aquest va ser empresonat en la primavera de 1936 pel govern del Front Popular; la qual cosa potser va influir en el seu propi empresonament a l'agost del mateix any a la Presó Model de Madrid, i en el seu posterior assassinat, juntament amb altres presos considerats de dretes, per milicians esquerrans. El Partit Liberal Demòcrata es va extingir després de la Guerra Civil espanyola.

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX. Enciclopèdia Catalana, S.A. Barcelona, març del 2000. ISBN 84-412-0466-7, planes 210-211.
# Partit Republicà Centralista

Partit Republicà Centralista fou un partit polític espanyol d'ideologia republicana i antifederal, fundat el 1887 per Nicolás Salmerón com a escissió del Partit Republicà Progressista, ja que s'oposava a la via conspirativa que va dur a terme Manuel Ruiz Zorrilla. Es proposà la unificació de tots els grupuscles republicans. Inicialment era oposat al federalisme i fortament centralista, però tot i així va tenir un cert ressò a Catalunya. El 1898 fou substituït per Fusió Republicana, present a Catalunya gràcies als dirigents Eusebi Corominas i Cornell i Emili Junoy i Gelabert; el seu òrgan era el diari La Publicidad. A les illes Balears el seu cap fou Ignasi Vidal i Bennàsar. El 1906 es va integrar dins la Solidaritat Catalana, però es va dissoldre a la mort de Salmerón el 1908.

## Referències

* ↑ Enciclopèdia d'Eivissa i Formentera, Partit Republicà Centralista
* ↑ «Partit Republicà Centralista». Gran Enciclopèdia Catalana. Barcelona: Grup Enciclopèdia Catalana.
# Hàbit

* Per a altres significats, vegeu «Hàbit religiós».
Un hàbit és un costum interioritzat de manera que es du a terme de manera mecànica i gairebé inconscient. Els hàbits poden fer referència a accions quotidianes o a patrons de conducta. Els hàbits s'aprenen amb la repetició d'actes fins que s'incorporen a la rutina de l'individu. Estan relacionats amb la formació reticular. Aristòtil va ser el primer a prescriure hàbits com a essència de l'ètica pràctica. És una cosa que es fa de costum. Quan un hàbit negatiu no es pot deixar fàcilment, es parla d'addicció.
Viccionari
# Hyet

Hyet és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 95 habitants.

## Demografia
### Població

El 2007 la població de fet de Hyet era de 95 persones. Hi havia 32 famílies, de les quals 4 eren unipersonals (4 dones vivint soles), 12 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 38 eren l'habitatge principal de la família i 4 estaven desocupats. 41 eren cases i 1 era un apartament. Dels 38 habitatges principals, 30 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 5 tenien tres cambres, 5 en tenien quatre i 28 en tenien cinc o més. 34 habitatges disposaven pel capbaix d'una plaça de pàrquing. A 14 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hyet el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 12 | 70 a 74 | 12 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 4 | 40 a 44 | 4 |
| 4 | 35 a 39 | 0 |
| 0 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 59 persones, 45 eren actives i 14 eren inactives. De les 45 persones actives 43 estaven ocupades (25 homes i 18 dones) i 2 estaven aturades (2 homes). De les 14 persones inactives 7 estaven jubilades, 1 estava estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de transport.
L'únic servei als particulars que hi havia el 2009 era una fusteria.
L'any 2000 a Hyet hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Hyet a l'INSEE.
* Évolution et structure de la population Fitxa amb el detall de dades de Hyet a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.